
טיוטת תקנות הפיקוח על שירותים פיננסיים (ביטוח) (תנאים בחוזה ביטוח לניתוחים וטיפולים מחליפי ניתוח בישראל) (תיקון), התשפ"ב-2021 
	בתוקף סמכותי לפי  סעיף 38 לחוק הפיקוח על שירותים פיננסיים (ביטוח), התשמ"א-1981[footnoteRef:2], ואחרי התייעצות עם הוועדה המייעצת, אני מורה לאמר: [2:  ס"ח התשמ"א, עמ' 208; ס"ח התשע"ט, עמ' 160.] 


	תיקון שם
	1. ב
	בתקנות הפיקוח על שירותים פיננסיים (ביטוח) (תנאים בחוזה ביטוח לניתוחים וטיפולים מחליפי ניתוח בישראל), התשע"ה-2015[footnoteRef:3] (להלן - התקנות העיקריות), בשם התקנות במקום "תקנות" יבוא "הוראות". [3:  ק"ת תשע"ח, עמ' 1882] 


	החלפת מונחים 
	2. 
	בתקנות העיקריות בכל מקום, למעט בסעיף 3(ג), סעיף 1 לתוספת הראשונה בהגדרת "רופא מומחה", וסעיף 5(9) לתוספת הראשונה, במקום "תקנות" יבוא "הוראות", במקום "בתקנות" יבוא "בהוראות", במקום "בתקנה משנה" יבוא "בסעיף קטן" ובמקום "המפקח" יבוא "הממונה", ושינויי הצורה הדקדוקיים המחויבים ייעשו לפי זה.

	תיקון סעיף 2
	3. 
	בתקנה 2 לתקנות העיקריות, אחרי תקנת משנה (ב) יבוא - 

	
	
	
	"(ג) על אף האמור בסעיף קטן (ב) מבטח רשאי להוציא פוליסה אשר תכלול הרחבה לפוליסת ניתוחים".

	תיקון סעיף 3
	4. 
	בתקנה 3 לתקנות העיקריות, אחרי תקנת משנה (א)(3) יבוא - 

	
	
	
	"(4) הנחה ביחס לדמי הביטוח כל עוד ההנחה תקפה בשיעור קבוע לתקופה של עשר שנים לפחות".




___ ב________ התשפ"ב (___ ב________ 2021)
 (חמ _____-3)

__________________
ד"ר משה ברקת 
הממונה על שוק  ההון, ביטוח וחיסכון


דברי הסבר
לסעיפים 1 ו-2
במסגרת תיקון 32 לחוק הפיקוח על שירותים פיננסיים (ביטוח), התשמ"א-1981 (להלן - החוק), הועברו הסמכויות לפי סעיף 38 לחוק משר האוצר לממונה. מוצע לשנות את שם התקנות כך שמעתה יקראו הוראות, בהתאם ללשון סעיף 38 לחוק.

לסעיף 3
מוצע לקבוע כי מבטח יהיה רשאי לשווק הרחבה לפוליסת ניתוחים, בכפוף לאישור פוליסת ההרחבה בהתאם לסעיף 40 לחוק הפיקוח על שירותים פיננסיים (ביטוח), התשמ"א-1981. 


לסעיף 4
כיום, שיעור ההנחות שהחברות מעניקות בעת רכישת פוליסה משתנה הן בגובה ההנחה על פי אחוזים והן ביחס לתקופת הזמן שבה ההנחה תקפה. הדבר מקשה על יכולתו של המבוטח להשוות בין תנאי הפוליסות השונות. לכן, מוצע לקבוע כי ההנחה תינתן בשיעור קבוע לתקופה של עשר שנים לפחות. זאת על מנת לסייע למועמד לביטוח להשוות בין הפוליסות בחברות השונות.

